CELEX: 62013CN0252
Language: fi
Date: 2013-05-07 00:00:00
Title: Asia C-252/13: Kanne 7.5.2013 — Euroopan komissio v. Alankomaiden kunigaskunta

20.7.2013   
            
            
               FI
            
            
               Euroopan unionin virallinen lehti
            
            
               C 207/25
            
         Kanne 7.5.2013 — Euroopan komissio v. Alankomaiden kunigaskunta
   (Asia C-252/13)
   2013/C 207/40
   Oikeudenkäyntikieli: hollanti
   
      Asianosaiset
   
   
      Kantaja: Euroopan komissio (asiamiehet: D. Martin ja M. van Beek)
   
      Vastaaja: Alankomaiden kuningaskunta
   
      Vaatimukset
   
   
               —
            
            
               unionin tuomioistuin toteaa, että Alankomaiden kuningaskunta ei ole noudattanut miesten ja naisten yhtäläisten mahdollisuuksien ja yhdenvertaisen kohtelun periaatteen täytäntöönpanosta työhön ja ammattiin liittyvissä asioissa (uudelleenlaadittu toisinto) 5.7.2006 annetun Euroopan parlamentin ja neuvoston direktiivin 2006/54/EY (1) mukaisia velvoitteitaan, koska se on pitänyt voimassa Alankomaiden lainsäädännön, joka on ristiriidassa kyseisen direktiivin 1 artiklan 2 kohdan a ja b alakohdan, 15 artiklan ja 28 artiklan 2 kohdan kanssa
            
         
               —
            
            
               Alankomaiden kuningaskunta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Komissio katsoo, ettei Alankomaiden työoikeudessa tehdä riittävän selväksi sitä, että jos naispuolisiin työntekijöihin sovelletaan aikaisempia epäedullisempia työehtoja sen jälkeen kun he palaavat äitiysvapaan loputtua työhönsä, tämä on ristiriidassa sen kiellon kanssa, jonka mukaan työntekijöitä ei saa kohdella eri tavalla raskauden, synnytyksen ja äitiyden perusteella.
   Komission mukaan tästä kiellosta ei tule riittävän selvää pelkästään sen tosiseikan perusteella, että työsopimuksessa olevia tehtäviä tai työehtoja yksipuoleisesti muuttava työnantaja syyllistyy sopimusrikkomukseen.
   Komissio pitää riittämättömänä argumenttia, jonka mukaan siihen, että laissa annetaan jollekin henkilölle oikeus lomaan, sisältyy automaattisesti, että sitä epäedullisempi kohtelu on laitonta. Direktiivin tätä säännöstä ei ole pantu riittävän selvästi ja täsmällisesti täytäntöön myöskään sillä, että henkilön on mahdollista vedota siviililakiin (Burgerlijk Wetboek) sisältyvään yleiseen syrjintäkieltoon ja hyvän työantajan periaatteeseen. Näitä Alankomaiden lainsäädännön yleisiä periaatteita ei ole katsottava direktiivin säännösten riittävän selväksi täytäntöönpanoksi.
   Tämä tilanne ei vastaa niitä avoimuuden ja oikeusvarmuuden vaatimuksia, jotka unionin tuomioistuin on asettanut direktiivin täytäntöönpanolle kansallisessa oikeusjärjestelmässä.
   
      (1)  EUVL L 204, s. 23.